5/2025. (I. 23.) Ök. határozat 1. melléklete

**Cegléd Város Önkormányzata** (2700 Cegléd, Kossuth tér 1.)

a Képviselő-testület 5/2025. (I. 23.) Ök. határozata alapján

**pályázatot hirdet**

**a fenntartásában működő Pesti Úti Óvoda** (2700 Cegléd, Pesti út 10.)

**igazgatói munkakörének betöltésére.**

**1. A köznevelési foglalkoztatotti jogviszony időtartama:** határozatlan idejű köznevelési foglalkoztatotti jogviszony. Igazgatói munkakör ellátására megbízást az kaphat, aki a munkáltatóval köznevelési foglalkoztatotti jogviszonyban áll, vagy a megbízással egyidejűleg köznevelési foglalkoztatotti munkakörbe kinevezhető.

**2. Foglalkoztatás jellege:** teljes munkaidő.

**3. A közalkalmazott által betöltendő munkakör:** óvodapedagógus

**4. A magasabb vezetői megbízás időtartama:** határozott időre, **öt év** időtartamra, 2025. augusztus 1. napjától **2030. július 31. napjáig** szól.

**5. A munkavégzés helye:** 2700 Cegléd, Pesti út 10.

**6. A beosztáshoz tartozó, illetve a magasabb vezetői megbízással járó lényeges feladatok:**

Az intézmény tevékenységi körébe tartozó feladatok vezetői irányítása, különös tekintettettel *a pedagógusok új életpályájáról szóló 2023. évi LII. törvény*, *a nemzeti köznevelésről szóló 2011. évi CXC. törvény*, *a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet*ben, valamint *az államháztartásról szóló 2011. évi CXCV. törvény*ben *és annak végrehajtásáról szóló 368/2011. (XII. 31.) Korm. rendelet*ben foglaltakra. Az igazgató feladata az intézmény irányítása, szakszerű és törvényes működésének megszervezése, az óvodáskorú gyermekek oktatásának, nevelésének megszervezése. Az intézménnyel foglalkoztatotti jogviszonyban álló dolgozók felett a munkáltatói jogkör gyakorlása. Az igazgatói megbízás magában foglalja az óvodavezetői intézményirányítási feladatok teljes körű ellátását.

**7. Illetmény és juttatások:**

Az illetmény megállapítására és a juttatásokra a *pedagógusok új életpályájáról szóló 2023. évi LII. törvény* rendelkezései az irányadók.

**8. Pályázati feltételek:**

8.1 óvodapedagógus végzettség;

8.2 pedagógus-szakvizsga keretében szerzett igazgatói szakképzettség;

8.3 legalább négy év pedagógus-munkakörben, vagy heti tíz tanóra vagy foglalkozás megtartására vonatkozó óraadói megbízás ellátása során szerzett szakmai gyakorlat;

8.4 a nevelési-oktatási intézményben pedagógus-munkakörben fennálló, határozatlan időre, teljes munkaidőre szóló kinevezés vagy a megbízással egyidejűleg pedagógus-munkakörben történő, határozatlan időre teljes munkaidőre szóló kinevezés;

8.5 vagyonnyilatkozat tétel;

8.6 büntetlen előélet

**9. A pályázat részeként benyújtandó dokumentumok, iratok, igazolások:**

9.1. részletes szakmai önéletrajz, amely tartalmazza a pályázati feltételekben meglévő előírások igazolását, tartalmaz lakcímet, telefonszámot, e-mail elérhetőséget;

9.2. az intézmény vezetésére vonatkozó, szakmai helyzetelemzésre épülő fejlesztési elképzeléseket is tartalmazó program, mely tartalmazza az intézmény fejlesztési tervét és irányát;

9.3. iskolai végzettséget igazoló okirat(ok) másolata(i);

9.4. szakirányú végzettséget és szakképzettséget igazoló okiratok másolata,

9.5. szakmai gyakorlat meglétét tanúsító munkáltatói igazolás,

9.6. három hónapnál nem régebbi hatósági erkölcsi bizonyítvány annak igazolására, hogy a pályázó nem áll az intézményben végezhető tevékenység folytatását kizáró foglalkozástól való eltiltás alatt,

9.7. a pályázó nyilatkozata arról, hogy a pályázati anyagában foglalt személyes adatainak a pályázati eljárással összefüggő kezeléséhez hozzájárul;

9.8. a pályázó nyilatkozata arról, hogy a pályázati anyagot az eljárásban részt vevők megismerhetik;

9.9. a pályázó kérése a pályázat elbírálásának napirendjéhez kapcsolódó zárt Képviselő-testületi ülés tartására a *Magyarország helyi önkormányzatairól szóló 2011. évi CLXXXIX. törvény* (Mötv.) 46. § (2) bekezdés b) pontja alapján.

**10. A pályázat benyújtásának határideje:** 2025. március 31.

A pályázati kiírással kapcsolatosan további információt Jáger Mária, a Ceglédi Közös Önkormányzati Hivatal Szervezési Iroda vezetője nyújt, a 06/53/511-408-es telefonszámon, vagy a [jager.maria@cegledph.hu](mailto:jager.maria@cegledph.hu) e-mail címen.

**11. A pályázatok benyújtásának módja:**

**11.1** Postai úton, két példányban (1 eredeti, 1 másolati példány - kötés nélkül) Cegléd Város Önkormányzatának Polgármestere részére történő megküldésével (2701 Cegléd, Pf.: 85.) a borítékon feltüntetve a pályázati adatbázisban szereplő azonosító számot: ……../2025., és a munkakör megnevezését: „PESTI ÚTI ÓVODA IGAZGATÓ”.

**11.2** elektronikusan, az eredeti példánnyal megegyező tartalommal – ugyancsak a 10. pontban rögzített határidőn belül – a [polgarmester@cegledph.hu](mailto:human@kaposvar.hu) email címre.

**12. A pályázat elbírálásának módja, rendje:**

12.1 A határidőt követően megküldött, a pályázati feltételeknek nem megfelelő pályázat érvénytelen.

12.2 A pályázókat az önkormányzat képviselő-testületének Humán Bizottsága meghallgatja,

12.3 Cegléd Város Önkormányzat Képviselő-testülete dönt a megbízásról.

12.4. A pályázat elbírálója fenntartja magának azt a jogot, hogy a pályázatot visszavonja vagy indokolás nélkül eredménytelennek nyilvánítsa.

**13. A pályázat elbírálásának határideje:** 2025. május 22.

**14. A pályázati kiírás további közzétételének helye, ideje:**

14.1 A KÖZIGÁLLÁS publikálási időpontja: 2025. január 31.

14.2 [cegled.asp.lgov.hu](http://www.cegled.asp.lgov.hu) – 2025. január 31.

14.3 Ceglédi Hírmondó (tájékoztató a pályázati felhívás elérhetőségéről)

-----------