Tárgy: tulajdonosi hozzájárulás a TEK V. számú vegyes háziorvosi körzetet ellátó Remon Medical Bt. telephelyének bejegyzéséhez

Melléklet: Kérelem

Iktatószám: C/24850-2/2025.

Előterjesztő: Dr. Csáky András polgármester

Szakmai előterjesztő: dr. Gujka Attila irodavezető

Ügyintéző: Dobozi Mária

**ELŐTERJESZTÉS**

Cegléd Város Önkormányzata Képviselő-testületének 2025. április 10-ei ülésére

**Tisztelt Képviselő-testület!**

A Remon Medical Betéti Társaság *(2730 Albertirsa, Vasút utca 4., adószám: 25385892-1-13,képviseli: Dr. Pakucs Mónika Blanka ügyvezető)* képviseletében dr. Pakucs Mónika Blanka háziorvos azzal a kéréssel fordult Cegléd Város Önkormányzatához, mint a 2731/1 helyrajzi szám alatt bejegyzett ingatlan „kivett orvosi rendelő” – a természetben a Cegléd, Kossuth Ferenc utca 17. szám - tulajdonosához, hogy az ingatlant a TEK V. számú vegyes háziorvosi körzet ellátása érdekében a betéti társaság telephelyeként, a cégbíróság által bejegyezhesse.

Cegléd Város Önkormányzata a Képviselő – Testület által hozott 350/2024. (XI. 21.) számú Ök. határozat alapján, a TEK V. számú vegyes háziorvosi körzet/praxis ellátása érdekében, a Remon Medical Bt- vel 2025. április 1. napjától határozatlan időre praxisjog alapján végzett „Feladat-ellátási szerződés”-t kötött.

Jogszabályi előírások alapján a Nemzeti Egészségbiztosítási Alapkezelővel kötendő finanszírozási szerződés létrejöttének feltétele, hogy a cégnyilvántartásban a háziorvosi tevékenység helyszíne megjelölésre kerüljön.

Kérem a Tisztelt Képviselő-testületet, hogy járuljon hozzá az önkormányzat kizárólagos, 1/1 arányú tulajdonában lévő **Cegléd, Kossuth Ferenc utca** **17.** szám (2731/1 hrsz.) alatti ingatlannak/orvosi rendelőnek a Remon Medical Betéti Társaság telephelyeként a cégbírósági nyilvántartásba történő bejegyzéséhez.

Az előterjesztést a **Humán Bizottság** tárgyalja meg.

A döntéshozatal a Magyarország helyi önkormányzatairól szóló 2011. évi CLXXXIX. törvény 46. § (1)-(2) bekezdésben foglaltakra figyelemmel **nyilvános** ülés keretében, az 50. § és a KT SzMSz 55.§. (1) bekezdés alapján **egyszerű többségű** szavazati arányt igényel.

Cegléd, 2025. március 27.

Dr. Csáky András polgármester

Láttam:

Hegedűs Ágota

alpolgármester

**Határozati javaslat**

**Cegléd Város Önkormányzatának Képviselő-testülete**

1. Hozzájárul ahhoz, hogy a Remon Medical Betéti Társaság a Cegléd Város Önkormányzata 1/1 arányú tulajdonában lévő Cegléd, Kossuth Ferenc utca 17. szám alatti ingatlant „kivett orvosi rendelő” (2731/1 hrsz.) a cégbírósági nyilvántartásba telephelyeként bejegyeztesse.
2. Felhatalmazza a Polgármestert a szükséges nyilatkozatok megtételére.
3. Utasítja Ceglédi Közös Önkormányzati Hivatalt a szükséges intézkedések megtételére.

Határidő: azonnal Felelős: Dr. Csáky András polgármester

A határozatot kapják:

* 1. Szakmai előterjesztő és általa:
  2. Szervezési Iroda – helyben: Makai Viktória eü. alapellátásért felelős koordinátor
  3. Remon Medical Bt. - Dr.Pakucs Mónika Blanka ügyvezető (2730 Albertirsa, Vasút utca 4.)
  4. Pénzügyi Iroda – helyben
  5. Irattár

Az előterjesztést láttam:

Dr. Diósgyőri Gitta

címzetes főjegyző