**Cegléd Város Önkormányzatának Polgármesterétől**

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53-511-400



|  |  |
| --- | --- |
| Ügyiratszám: C/1252/2025.  Előterjesztő: Dr. Csáky András polgármester  Ügyintéző: Jáger Mária vezető-főtanácsos | **Tárgy**: Ceglédi Hírmondó felelős kiadó meghatalmazása elektronikus archiválásra |

**ELŐTERJESZTÉS**

Cegléd Város Önkormányzata Képviselő-testületének

2025. április 10-ei nyilvános ülésére

**Tisztelt Képviselő-testület!**

Az Országos Széchényi Könyvtár 2004 óta működő szolgáltatása - Elektronikus Periodika Archívum és Adatbázis (EPA) - teljeskörűen igyekszik feltérképezni és archiválni a magyar online és digitalizált elektronikus folyóiratokat, sajtótermékeket.

Megkeresték a Ceglédi Hírmondó felelős kiadói, szerkesztői, terjesztési stb. feladatait 2015. július 7. óta ellátó Ceglédi TV Egyszemélyes Közhasznú Nonprofit Kft-t, járuljon hozzá ahhoz (működjön együtt abban), hogy az önkormányzat hivatalos lapja online kiadását archiválják, és az EPÁ-n keresztül nyilvánosan szolgáltassák. A felek a mellékelt – Országos Széchenyi Könyvtár által megszövegezett - Felhasználási Szerződés keretében működnének együtt.

E szerződés megkötéséhez a lap alapítójaként, valamint a CTV Kft. tulajdonosa és legfőbb szerveként Cegléd Város Önkormányzata részéről a határozati javaslat szerinti felhatalmazását látjuk indokoltnak.

A Ceglédi Hírmondó online egyébként az Önkormányzat hivatalos honlapján, 2004. július 29. óta folyamatosan elérhető: <https://cegled.asp.lgov.hu/cegledi-hirmondo>

Az előterjesztést **a Humán, valamint a Jogi, Ügyrendi és Közbiztonsági Bizottság** véleményezi. A bizottságok véleménye – jegyzőkönyvi kivonat formájában – a Képviselő-testület ülésén, helyben osztott anyagként kerül ismertetésre.

A döntéshozatal a Magyarország helyi önkormányzatairól szóló 2011. évi CLXXXIX. törvény (Mötv.) 46. § (1) bekezdése alapján, a (2) bekezdésben foglaltakra figyelemmel **nyilvános ülés** keretében, az 50. § rendelkezései alapján – figyelemmel a 42. §-ban és a Kt. SzMSz 59. §-ában foglalt rendelkezésekre – **egyszerű szavazati arány**t igényel.

Cegléd, 2025. március 31.

Dr. Csáky András

polgármester

-------

HATÁROZATI JAVASLAT

**Cegléd Város Önkormányzatának Képviselő-testülete**

– az Önkormányzati hivatalos lapjának, a Ceglédi Hírmondónak az alapítójaként, továbbá

– az Önkormányzat 100 %-os tulajdonában lévő Ceglédi TV Egyszemélyes Közhasznú Nonprofit Kft. (2700 Cegléd, Teleki u. 12., cégjegyzékszám: 13-09-129862, képviseli: Pap Zsolt ügyvezető, a továbbiakban: CTV) legfőbb szerveként eljárva

1. Engedélyezi, hogy a CTV-t, mint a Ceglédi Hírmondó kiadója és szerkesztője
   1. működjön együtt Magyar Nemzeti Múzeum Közgyűjteményi Központ Országos Széchényi Könyvtár kiemelt tagintézmény (Adószám: 15321226-2-42), mint Felhasználóval,
   2. a határozat elválaszthatatlan mellékletét képező Felhasználási Szerződés feltételeinek megfelelően
   3. a Ceglédi Hírmondó, mint szerzői jogi védelem alatt álló, gyűjteményes műnek minősülő folyóiratnak az Elektronikus Periodika Archívum és Adatbázis (EPA) nevű gyűjteményben történő bővítése céljából.
2. Felhatalmazza a CTV-t, hogy a Felhasználóval az 1.2. alpontban hivatkozott szerződést megkösse, és annak megfelelően eljárjon.
3. Utasítja a Ceglédi Közös Önkormányzati Hivatalt, hogy a határozatról az érintetteket értesítse.

Határidő: azonnal Felelős: dr. Csáky András polgármester

A határozatról értesülnek:

1. Ügyintéző és általa:

2. Ceglédi TV Nonprofit Közhasznú Társaság

3. Ceglédi KÖH Pénzügyi Iroda helyben

4. Irattár

---------

Az előterjesztést láttam:

Dr. Diósgyőri Gitta

címzetes főjegyző

**Felhasználási szerződés [[1]](#footnote-1)\***

amely létrejött egyrészről **Magyar Nemzeti Múzeum Közgyűjteményi Központ**

**Országos Széchényi Könyvtár kiemelt tagintézmény**

Székhely: 1088 Budapest, Múzeum körút 14–16.

Tagintézmény címe: 1014 Budapest, Szent György tér 4–5–6.

Törvényes képviselő: Demeter Szilárd Csaba elnök

Aláírási jogkörben eljáró meghatalmazott képviselő: Rózsa Dávid főigazgató

Adószám: 15321226-2-42

Bankszámlaszám: Magyar Államkincstár 10032000-01425121

mint Felhasználó (a továbbiakban: Felhasználó)

másrészről a

*kiadó neve*:**Ceglédi TV Egyszemélyes Közhasznú Nonprofit Korlátolt Felelősségű Társaság**

*aláíró személy neve*: **Pap Zsolt ügyvezető**

*kiadó székhelye:* **2700 Cegléd, Teleki utca 12.**

*kiadó postacíme*: **2700 Cegléd, Teleki utca 12.**

*adószám:* **18674815-2-13**

*telefon*: **+36 53/316-555**

*e-mail*: **ctv@ctv.hu**

mint kiadó (továbbiakban: **Kiadó**) között a mai napon, az alábbi feltételek szerint:

**1.** A Felhasználó gyűjti, archiválja, és az interneten szolgáltatja a magyar tudomány, oktatás és kultúra írott dokumentumait elektronikus formában. Szerződő Felek együttműködése az Elektronikus Periodika Archívum és Adatbázis (EPA) nevű gyűjteménynek a bővítését célozza az alábbi kölcsönös felelősségvállalással.

**2.** Felek rögzítik, hogyKiadó az alábbi 8. pontban rögzített,szerzői jogi védelem alatt álló,gyűjteményes műnek minősülő folyóiratok, (vagy egyéb periodika) felhasználását engedélyezi Felhasználó számára a jelen szerződésben foglalt feltételek mellett.

**3.** Felhasználó jelen szerződés keretében vállalja, hogy:

* a megkapott, gyűjtőkörébe tartozó elektronikus dokumentumokat megőrzi;
* hosszú távon és nyilvánosan szolgáltatja ezeket a könyvtár alapcéljainak megfelelően a 4. pontban rögzített engedély keretei között;
* hosszú távon is stabil elérési címet (URL-t) biztosít a dokumentumokhoz.

**4.** A jelen szerződés alapján a Kiadó az alábbi felhasználási jogok gyakorlását engedélyezi a Felhasználó számára, amely alapján a Felhasználó jogosult

1. a művet digitálisan többszörözni, archiválni és a többszörözött példányokat szerverein tárolni, arról az a)-c) pontokban rögzített felhasználáshoz szükséges mértékben időleges másolatokat készíteni, [(Szjt 18.§)];
2. a mű digitális változatán a jogszerű felhasználáshoz szükséges olyan mértékű technikai változtatásokat megtenni, amely változtatás az átdolgozás szintjét nem éri el;
3. a többszörözött példányokat – példányszámbeli korlátozás nélkül – a nyilvánossághoz közvetíteni oly módon, hogy a nyilvánosság tagjai a hozzáférés helyét és idejét egyénileg választhatják meg [(Szjt. 26. § (8)].

**5.** Felek megállapodnak abban, hogy a Kiadó területi korlátozás nélküli, a jelen szerződés hatályba lépésétől a mű teljes védelmi idejére szóló, nem kizárólagos, harmadik személyre át nem ruházható, jelen szerződés 4. pontjában meghatározott felhasználási jogok gyakorlását engedélyezi a Felhasználó számára.

**6.** A Felek megállapodnak abban, hogy amennyiben a 4. pontban szereplő felhasználási módok a jelen szerződés hatálya alatt úgy változnak vagy bővülnek, hogy a jelen szerződés megkötésekor ismert és a jelen szerződésben engedélyezett felhasználási módok megvalósulását hatékonyabban, kedvezőbb feltételekkel vagy jobb minőségben teszik lehetővé, a jelen szerződésben meghatározott felhasználási jog e megváltozott vagy kibővült felhasználási módokra is kiterjed.

**7.** Felhasználó vállalja, hogy jelen szerződés keretében átadott műveket csak a saját szolgáltatása keretében szolgáltatja a jelen szerződés 4. pontjában meghatározott felhasználási engedély keretei között. Felhasználó semmilyen egyéb jogot nem szerez a művek jelen szerződésben biztosított felhasználásán túli felhasználásra.

**8.** A Kiadó vállalja, hogy:

* az általa kiadott folyóirat vagy egyéb periodika (*a kiadvány címe és szerzőségi adatai)*: **Ceglédi Hírmondó** **a városi önkormányzat lapja**

teljes, elektronikus változatát átadja a Felhasználónak megőrzés és szolgáltatás végett a 4. pontban foglalt engedély keretei között, valamint gondoskodik a megjelenő aktuális számok eljuttatásáról;

* tájékoztatja a szerzőket a saját alkotásuk vonatkozásában arról, hogy a Felhasználónak internetes nyilvá­nos­sághoz közvetítési jog gyakorlását engedélyezte.

**9.** A Kiadó szavatol azért, hogy a 3. pontban foglalt felhasználási módokra az engedélyezés jogát a szerzőktől megszerezte, és a műveken nem áll fenn harmadik személynek olyan kizárólagos szerzői vagyoni joga, amely a Felhasználó jelen szerződés szerinti joggyakorlását és felhasználását korlátozná vagy akadályozná. A Fel­használót semmiféle anyagi vagy jogi felelősség nem terheli a mű szerzői jogi jogosultjaival, így különösen alkotóival, illetve azok örököseivel továbbá más, a művek előállításában részt vett személlyel szemben. Kiadó vállalja, hogy harmadik személy által támasztott bárminemű – különösen szerzői jogi, személyiségi jogi – igényért közvetlenül maga áll helyt, a Felhasználó felelőssége e körben kizárt: e közvetlen helytállásnál fogva az ilyen tárgyú igényt előterjesztő harmadik személy a Kiadót közvetlenül keresheti meg, ill. perelheti, valamint a harmadik személyt a Felhasználó közvetlenül a Kiadóhoz irányíthatja.

A felhasználás jogszerűségével szemben támasztott kifogás esetén Felhasználó az erről szóló tudomásszerzést követően az elektronikus művet azonnal kivonja a nyilvános internetes szolgáltatásból.

**10.** Felhasználó kijelenti, hogy a felhasználással összefüggésben bevételre nem tesz szert, szolgáltatása közvet­ve sem irányul jövedelemszerzési vagy jövedelemfokozási célra. Kiadó ezt elismerve, jelen szerződés keretében a felhasználás engedélyezésével összefüggésben a jogdíj, és minden egyéb díjazás iránti igényéről lemond. A jelen szerződésben meghatározott együttműködés keretében a Felek semmilyen anyagi ellenszol­gáltatást nem vállalnak egymással szemben.

**11**. Jelen szerződést bármelyik Fél a másik Félhez intézett írásbeli nyilatkozatával 30 napos határidővel felmondhatja.

**12.** A szerződést bármelyik Fél azonnali hatállyal felmondhatja a másik Félhez eljuttatott írásbeli értesítéssel, amennyiben a másik Fél a szerződésben vállalt lényeges kötelezettségét súlyosan megsérti, és azt nem orvosolja az erre vonatkozó írásbeli felszólítás kézhezvételét követő 15 napon belül sem.

**13.** A jelen szerződés módosítása kizárólag írásban, a Felek közös megállapodása alapján érvényes. Jelen szerződés az aláírása napján lép hatályba, és a szerződés tárgyát képező művek védelmi idejének lejártával külön nyilatkozat nélkül is megszűnik.

Jelen szerződést Felek, mint akaratukkal mindenben megegyezőt a mai napon aláírták.

*Dátum*: ................................................ *Dátum*: ................................................

Felhasználó részéről: Kiadó részéről:

............................................................. .............................................................

*Rózsa Dávid főigazgató Pap Zsolt*

*MNM KK Országos Széchényi Könyvtár kiemelt tagintézménye ügyvezető*

jogilag szignálta: ………………………….

1. \* Géppel – vagy kézírás esetén jól olvasható nyomtatott betűkkel – kitöltve, kinyomtatva és aláírva az „Országos Széchényi Könyvtár, Digitális Bölcsészeti Központ, Alkalmazás- és Digitálistartalom-fejlesztési Osztály, 1014 Budapest Szent György tér 4-5-6.” postacímre lehet elküldeni. [↑](#footnote-ref-1)